text: Hotel i Kollund brændt ned
  08 februar 2012 kl. 19.32
  Hotel Sønderhav i Kollund i Sønderjylland er lagt i ruiner af en kraftig eksplosionsbrand.
  Det oplyser Syd- og Sønderjyllands Politi, der desuden fortæller, at ingen personer er kommet tilskade. 
  Ifølge TV SYD's oplysninger har fem forskellige brandværn og beredskabet i Haderslev været med til at slukke branden.
  Hotellet er omkring 200 år gammelt og ligger på Fjordvejen helt ned til Flensborg Fjord.
  